ลักษณะการประกอบธุรกิจ

บริษัท อุตสาหกรรม อีเล็คโทรนิคส์ จำกัด (มหาชน)
ปัจจุบันเป็นผู้ผลิตและจำหน่ายอุปกณ์สารกึ่งตัวนำ อย่างครบวงจร โดยเป็นผู้ผลิตและจำหน่าย
แผ่นซิลิคอนเวเฟอร์ ซึ่งเป็นวัตถุดิบที่สำคัญในการผลิต Diodes รวมทั้งเป็นผู้ออกแบบ ผลิต
และจำหน่าย Diodes และ Transistors ซึ่งเป็นอุปกรณ์พื้นฐานที่สำคัญในวงจรอิเล็กทรอนิกส์

บริษัท มีจุดมุ่งหมายที่จะเป็นผู้นำในอุตสาหกรรมการผลิตอุปกรณ์สารกึ่งตัวนำประเภท ไดโอด
เพื่อตอบสนองความต้องการของผู้ใช้ที่มีการเปลี่ยนแปลงอยู่ตลอดเวลาตามการเปลี่ยนแปลงเทคโนโลยีโดยจะมุ่งมั่นพัฒนาคุณภาพและบริการเพื่อความพึงพอใจสูงสุดของลูกค้า
โดยบริษัทมีวิสัยทัศน์ จะสร้างตราสินค้า“ EIC” ให้โดดเด่น
และเป็นที่ยอมรับในเรื่องคุณภาพจากผู้ผลิตชั้นนำในอุตสาหกรรมต่างๆทุกประเภททั่วโลก

ลูกค้าของบริษัท

ลูกค้ารายสำคัญของบริษัทประกอบด้วย : 1) บริษัทที่เป็นผู้ผลิตและเป็นเจ้าของยี่ห้อสินค้า
(Original Brand Name Producer), 2)
บริษัทรับจ้างผลิตหรือประกอบให้กับผู้ผลิตเครื่องใช้ไฟฟ้าและอุปกรณ์อิเล็กทรอนิกส์ในอุตสาหกรรมต่าง
ๆ (OEM), 3) บริษัทที่จำหน่ายอุปกรณ์สารกึ่งตัวนำ (Trading Firm) และ 4)
บริษัทที่เป็นผู้ผลิตชิ้นส่วนและอุปกรณ์สารกึ่งตัวนำ (OCM )

ลักษณะการจำหน่าย

ในปี 2552 บริษัทมีการจำหน่ายผ่านตัวแทนจำหน่ายในต่างประเทศ 3 ราย คิดเป็นร้อยละ 59.51
และจำหน่ายโดยตรงให้กับลูกค้าทั่วไป ประมาณร้อยละ 40.49

การตลาดและความสามารถในการแข่งขัน

ปัจจัยความสำเร็จในการดำเนินงานของบริษัท และกลยุทธ์ทางการตลาดที่สำคัญมีดังนี้

1.  การผลิตแผ่น ซิลิคอนเวเฟอร์
    เพื่อเป็นวัตถุดิบสำหรับใช้เองในบริษัททำให้บริษัทมีความสามารถในการแข่งขันในเรื่องต้นทุนการผลิตสินค้าและการควบคุมคุณภาพดีขึ้นตลอดจนความสามารถในการพัฒนาผลิตภัณฑ์ใหม่ได้มากขึ้น

2.  บริษัทดำเนินนโยบาย เน้นคุณภาพสินค้าเป็นหลัก
    โดยมีเป้าหมายลูกค้าระดับบนที่มีความจงรักภักดีต่อตราสินค้า (Brand Loyalty)
    จึงทำให้มีคู่แข่งน้อยกว่าลูกค้าในระดับล่างที่มีการแข่งขันที่ราคาถูกกว่า

3.  การสร้างความหลากหลายในตัวผลิตภัณฑ์ของบริษัท
    เพื่อให้ลูกค้าสามารถซื้อสินค้าจากบริษัทได้หลายรายการโดยไม่ต้องแยกซื้อจากหลาย ๆ บริษัท
    เป็นการอำนวยความสะดวกและสร้างความมั่นใจให้กับลูกค้า

4.  ความรวดเร็วในการส่งมอบสินค้าด้วยระยะเวลาการส่งมอบสินค้า ที่สั้นกว่าผู้ผลิตรายอื่น
    โดยบริษัทมี ระยะเวลาการส่งมอบสินค้า ประมาณ 2 -6 สัปดาห์

5.  บริษัทมีตัวแทนจำหน่าย อยู่ในประเทศต่างๆทั่วโลก เพื่อให้บริการลูกค้าในประเทศต่างๆ ดังนี้

  5.1 EIC Semiconductor Inc. ในสหรัฐอเมริกา

  5.2 EIC International Co., Ltd. ในฮ่องกง

  5.3 Sunlight Electronics (HK) Ltd. ในฮ่องกง

  5.4 Sunlight China ในจีน

  5.5 EIC Semi Ltd. ในอังกฤษ

  6. สินค้าของบริษัทได้รับการรับรองมาตรฐาน ISO 9001, ISO 14001 และ ISO TS 16949
  ผลิตภัณฑ์ของบริษัททุกผลิตภัณฑ์ ได้รับการรับรองว่าเป็นมิตรต่อสิ่งแวดล้อม
  และสอดคล้องกับข้อกำหนดของ RoHS.

ประวัติความเป็นมาและพัฒนาการของบริษัท

ปี 2527 นายศราวุธ จินต์วุฒิ ก่อตั้งบริษัท อุตสาหกรรม อีเล็คโทรนิคส์ (ยูเอสเอ) จำกัด
โดยมีโรงงานแห่งแรกที่นิคมอุตสาหกรรมลาดกระบัง

ปี 2533 เริ่มผลิตอุปกรณ์สารกึ่งตัวนำ ประเภทไดโอด

ปี 2539 เพิ่มทุนจดทะเบียนและทุนชำระแล้วเป็น 300 ล้านบาท

ปี 2540 ได้รับมาตรฐาน ISO 9001 จากบริษัท SGS Yarsley International
Certificational Services ประเทศอังกฤษ

ปี 2543 ได้รับมาตรฐาน ISO 14001

ปี 2545 เพิ่มผลิตภัณฑ์ใหม่ คือ Glass Diodes และ SMD (Surface Mounted Devices)
และได้รับการส่งเสริมการลงทุนจาก BOI

ปี 2546 ดำเนินการแปรสภาพบริษัทเป็นบริษัทมหาชน เปลี่ยนชื่อเป็น บริษัท อุตสาหกรรม
อีเล็คโทรนิคส์ จำกัด (มหาชน) เพิ่มทุนจดทะเบียนและทุนชำระแล้วเป็น 400 ล้านบาท
นำบริษัทเข้าจดทะเบียนในตลาดหลักทรัพย์แห่งประเทศไทย และเริ่มซื้อขายหลักทรัพย์เมื่อวันที่ 22
ธันวาคม 2546 ในหมวดชิ้นส่วน อีเล็คโทรนิคส์ ใช้ชื่อในการซื้อขายหลักทรัพย์ว่า “EIC”

ปี 2549 ขยายธุรกิจเป็นผู้ผลิตและจำหน่ายแผ่นซิลิคอนเวเฟอร์(Silicon Wafer) ทั้งชนิด Open
Junction และ Glass Passivated Processed (GPP)

ปี 2550 ได้รับการรับรองมาตรฐาน ISO/TS 16949 จากบริษัท SGS Yarsley
International Certificational Services ประเทศอังกฤษ